# BSD lizentziak

BSD lizentziak nagusiki BSD (Berkeley Software Distribution) sistemetan erabiltzen den software libre lizentzia-multzoa da. Izena lizentzia ematen duen UNIX-moduko sistema eragilearen izenetik datorkio.
Berau, Berkeleyko Californiako Unibertsitatean idatzi zein lehenengoz eta zenbait berrikuspen izan ditu ordutik hona, lizentzia eratorri horiek BSD lizentzia aldatua izena dute.
Lizentzia hauek, murriztapen gutxiago dituzte beste software libre lizentzia batzurekin alderatuz gero (esaterako, GPL). Hau da, BSD lizentzia bat esleiturik duten lanak, domeinu publikotik hurbilago daude, beste lizentzia batzuk esleituta dituzten lanak baino.

## Baldintzak

BSDn erabilitako jatorrizko lizentziaz gain, badaude zenbait lizentzia eratorri, zeinei maiz "BSD lizentzia" modura egiten zaien erreferentzia. Gaur egun, ohiko BSD lizentzia 3 klausulatako bertsioa da, 4 klausulatako bertsio jatorrizkoaren eratorria dena.

### 4 klausulatako bertsioa (Jatorrizko BSD lizentzia)

Jatorrizko BSD lizentziak, hurrengo bertsioetan aurkitzen ez den klausula bat zuen, "publizitate klausula" bezala ezaguna. Azkenean eztabaida sortu zuen klausula izan zen hau, BSD lizentzia pean lizentziaturiko lan jakin baten lan eratorri ororen publizitatean, jatorrizko iturburu-kodearen autoreen izenak jartzera behartzen baitzuen. Jatorrizko lizentzian, klausula hau 3. zen.
3. klausula horrek, gero eta publizitate eskakizun gehiago betetzea ekarri zuen, bereziki aplikazioak batera konbinatzen zirenean software banaketa batean, lizentzia beradun autore desberdin bakoitzeko, erreferentzia desberdin bana egitera behartzen baitzuen. Gainera lizentziak, BSD lizentziadun softwarea GPLpean birbanatzerako orduan traba legalak jartzen zituen, publizitate klausula hori ez baita bateragarria GPLrekin, azken honek ez baitu jartzen dituen mugak baino gehiago onartzen.
Gaur egun, jatorrizko lizentzia hau "BSD-zaharra" edo "4 klausulatako BSD" modura da ezaguna.

### 3 klausulatako bertsioa (BSD lizentzia berria)

Publizitate klausula, BSD ofizialetik 1999ko urriaren 22an kendu zuen William Hoskins-ek, Berkeleyko teknologia-lizentzien bulegoko zuzendariak.
Jatorrizko lizentziari batzuetan BSD zaharra deitzen zaion bitartean, 3 klausulatako bertsio hau BSD berria moduan da ezaguna. Izatez, bertsio hau "BSD lizentzia berria" deritzo OSIren arabera.
Bertsio honek, mugagabeko birbanaketa baimentzen du, edozein xederekin, copyright oharra eta garantiari dagozkion lizentziaren oharrak mantentzen diren bitartean. Lizentziak, lan eratorri batek jatorrizko kodearen egileen onespena duela zabaltzea eragozten duen klausula bat ere badu -baldin eta baimen zehatzik ez badute horretarako-.

### 2 klausulatako bertsioa ("BSD lizentzia sinplifikatua" edo "FreeBSD lizentzia")

Oraindik gehiago sinplifikaturiko bertsio bat ere erabiltzen da, FreeBSD sistema eragilean erabiltzen delako ezaguna batik bat. 3 klausulatako bertsioa eta azken bertsio honen artean dagoen desberdintasunik handiena, onespen-klausularen omisioa da. Softwarean adierazitako iritzi eta ikuspegiei buruzko oharra ere gehitzen zaio bukaeran bertsio berriari. Bertsio honi, OSIk "BSD lizentzia sinplifikatua" deritzo.

## Software jabedunarekin bateragarritasuna

BSD lizentziak, jabedun erabilpena baimentzen du, baita lizentzia honen pean askaturiko softwarea produktu jabedunetan txertatzea ere. Material horretan oinarrituriko lanak lizentzia jabedun baten pean kaleratu daiteke. Hau da produktu jabedunetan BSD kode zatien erabilpen handiaren arrazoia, esate baterako, Mac OS Xen kasuan.
Posiblea da produktu bati BSD lizentzia bat eta beste lizentziaren bat esleitzea.

## Kanpo estekak

* Datuak: Q191307